Гилбърт Честъртън
Елегия в селското гробище

Превод от английски: Добромир Кралчев, 2008

chitanka.info

Които за теб работѝха, родино,

почиват във гроб у дома.

Пчелите и птиците твои, родино,

пред кръста им свеждат крила.

Но тез, що за тебе се биха, родино,

сразени от вражия меч —

уви, колко жалко за тебе, родино, —

почиват във гроб надалеч.

А тез, що във теб управляват, родино,

законите дето коват —

уви, колко жалко за тебе, родино, —

без гробове още стоят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.